Sveinbjörn og Lárus varðveita bikarinn næsta árið Borgfirskir briddsunnendur spiluðu síðustu lotu Opna Borgarfjarðarmótisins í Logalandi á mánudagskvöldið . Eftir tvær lotur voru það Hvanneyringarnir Sveinbjörn og Lárus sem leiddu mótið . Skemmst er frá því að segja að lokakvöldið héldu þeim engin bönd og uppskáru þeir 66% skor . Þetta var hæsta kvöldskorið og tryggðu þeir efsta sætið tryggilega með því . Skagamennirnir Einar og Sigurgeir fundu loksins „ fjölina “ sína og skoruðu næstmest , rúmlega 59% . Hvalstrendingarnir Hallgrímur og Guðmundur voru þeir einu sem sýndu toppparinu einhverja alvöru keppni og náðu þeir 3. sæti kvöldsins og öðru sætinu í mótinu öllu . En bikarinn góði verður geymdur á Hvanneyri næsta árið eftir ársveru í Hvalfjarðarsveitinni . Næst á dagskrá hjá borgfirskum briddsspilurum er keppni við Krummaklúbbinn á Hótel Hamri á morgun , laugardag . Keppni hefst klukkan 11:00 og stendur fram að kvöldmat . Ennþá er laust fyrir nokkur pör eða sveitir og veitir Ingimundur Jónsson nánari upplýsingar í síma 861-5171 . Lokakvöld Briddsfélags Borgarfjarðar verður svo mánudaginn fyrsta í sumri í Logalandi . Eftir það tekur við sauðburður og aðrar vorannir .